श्रीनगर। जम्मू-कश्मीर में कुपवाड़ा जिला के कंडी जंगल क्षेत्र आतंकियों और सेना के बीच मुठभेड़ में सेना का एक कमांडो शहीद जबकि एक अन्य घायल हो गया। सेना के एक अधिकारी ने कहा कि कंड़ी क्षेत्र के सदुगंगा जंगलों में मुठभेड़ के दौरान आज दोपहर को सेना के 4 पैरा का सैनिक सिपाही मुकुल मीना गोली लगने से गंभीर रुप से घायल हो गए। घायल सैनिक को तुरन्त सैन्य अस्पताल द्रगमुल्ला शिफ्ट कर दिया गया जहां उनकी मौत हो गई। मुठभेड़ के दौरान एक अन्य सैनिक घायल हो गया। हालांकि, उसकी हालत स्थिर बनी हुई है।